b'\n_START_ARTICLE_\nMaja\n_START_SECTION_\nIzvor imena\n_START_PARAGRAPH_\nMaja je pogosto slovensko ime. Ne le kot razli\xc4\x8dica Marije, pojavlja se samostojno. Izvorno je najbr\xc5\xbe pripadal podro\xc4\x8dju Maj\xc5\xa1perka v Sloveniji. Ime Maja je lahko nastalo s kraj\xc5\xa1anjem imena Magdalena, in to verjetno prek oblike imena Majdalena, ki se pojavlja tudi v slovenski ljudski pesmi._NEWLINE_Ime Maja ima lahko izvor tudi v gr\xc5\xa1ki in rimski mitologiji, kjer kot samostojno ime obstajalo veliko prej kot izpeljanke iz kr\xc5\xa1\xc4\x8danskih imen. Maja je v gr\xc5\xa1ki mitologiji gorska nimfa in mati bo\xc5\xbejega sla Hermesa.\n_START_SECTION_\nRazli\xc4\x8dice imena\n_START_PARAGRAPH_\nmo\xc5\xa1ke oblike imena: Majo, Maj, Majski\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo \xc5\xbeenskih oseb z imenom Maja: 12.644. Med vsemi \xc5\xbeenskimi imeni pa je ime Maja po pogostosti uporabe uvr\xc5\xa1\xc4\x8deno na 4. mesto.\n_START_SECTION_\nOsebni praznik\n_START_PARAGRAPH_\nV koledarju je ime Maja uvr\xc5\xa1\xc4\x8deno k imenu Magdalena; god praznuje 10. aprila, 25. maja, 22., 26. julija.'